stanford-oval/wikipedia huggingface dataset:
Kiutaköngäs

Kiutaköngäs marraskuussa 2007.
Kiutaköngäs syyskuussa 2009.
Kiutaköngäs on Oulankajokeen kuuluva, noin sadan metrin mittainen koski Oulangan kansallispuistossa Kuusamossa. Koski sijaitsee noin kilometrin päässä Oulangan luontokeskuksesta ja lähimmältä tieltä. Kosken korkeus on 13,7 metriä.
Aiheesta muualla

Kuvia tai muita tiedostoja aiheesta Kiutaköngäs Wikimedia Commonsissa
Kolonigué

| Kolonigué |
| --- | --- |
 Kolonigué
 Koordinaatit: 12°10′36″N, 5°19′51″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  800 km²
Väkiluku (2009):  23 000
Infobox OKVirheellinen NIMI-arvo: 
Kolonigué (myös Koloningué) on maalaiskunta Sikasson alueen Koutialan piirissä Malissa. Sen keskuskylä Molobala sijaitsee 35 kilometriä Koutialasta kaakkoon. Kunnassa on 23 000 ja keskuskylässä 5 600 asukasta (vuonna 2009).
Koloniguén kunnan pinta-ala on noin 800 neliökilometriä. Se rajoittuu pohjoisessa Koutialan piirin Sincinan ja Nafangan, idässä Koninguén, lännessä Kapalan ja Sinkolon, etelässä Goudié Sougounan ja kaakossa Yorosson piirin Ourikélan kuntiin. Alue on pinnanmuodostukseltaan lähinnä tasankoa. Pysyviä vesistöjä ei ole.
Kuntaan kuuluu kymmenen kylää. Asukkaiden enemmistön on miniankoja. Lisäksi on fulbeja, bambaroita, dogoneja ja boboja. Uskontoja ovat islam, kristinusko ja animismi.
Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit, vähäisessä määrin hevoset ja siat sekä siipikarja. Lisäksi harjoitetaan kalastusta, pienimuotoista kaupankäyntiä, käsityöammatteja, keräilyä ja käydään palkkatöissä. Teollisuutta tai matkailua ei ole.
Keswick-liike

Keswick-liike eli keswickiläisyys on vuonna 1875 Englannin Keswickissä alkanut protestanttinen liike, joka oli englantilainen vastine amerikkalaiselle pyhitysliikkeelle. Keswick-liikkeellä oli yhteyksiä moniin maihin, joissa ryhdyttiin järjestämään vastaavia kokoontumisia. Suomeen suunniteltiin keswickiläistä kokoontumista 1900-luvun alkupuolella. Kokousten pitämistä suositteli Aleksi Lehtonen, jonka mukaan liike edisti kristittyjen yhteyttä ja pyhitystä. Hanke kariutui kuitenkin vuonna 1913 vapaakirkollisten jäädessä sivuun.
Oppi

Keswick-liikkeen painotus pyhityksestä erosi amerikkalisesta käsityksestä. Englantilaisen mukaan koko pyhitys oli todellisuudessa kaste Pyhässä Hengessä ja se saatiin voimavaraksi hengellistä työtä varten.
Keswickiläiseen korostukseen kuului, että normaaliin kristilliseen elämään kuuluu Hengen täyteys. Keswickiläisyyden mukaan Hengen täyteys on uskon teko joka on samanaikainen, mutta erillinen uudestisyntymisen kanssa. Vuosisadan loppua kohde henkikaste ymmärrettiin enemmän voimaannuttamisena kristillistä palvelusta varten. Tätä opetusta piti yllä erityisesti R. A. Torrey. Keswickiläiset myös pehmensivät perinteistä wesleyläistä kieltä synnistä.
Historia

Vuonna 1874 Oxfordissa pidettiin Union Meeting for the Promotion of Scriptural Holiness-niminen kokous. Kokouksessa puhuivat mm. Charles Finney, Asa Mahan, W. E. Boardman, Hanna Whitall Smith, Robert Pearsall Smith ja Charles Cullis. Vuonna 1875 samalla nimellä pidettiin kokous Brightonissa, johon osallistui 8000 ihmistä. Nämä liikkeet sulautuivat yhteen liikkeeksi, joka piti vuotuisia kokouksia Keswickissä.
Kiovan kultainen portti

Vuonna 1982 rekonstruoitu Kiovan Kultainen portti.
Kiovan Kultainen portti (ukr. Золоті ворота, Zoloti vorota) oli historiallisen Kiovan kaupunginmuurin 1000-luvulla rakennettu pääportti sekä sen vuonna 1982 valmistunut rekonstruktio. Alkuperäinen tuhoutui osittain vuonna 1240, ja sen rauniot peitettiin maalla 1700-luvulla. Portti kaivettiin jälleen esiin 1800-luvulla, ja 1980-luvulla rakennettiin sen nykyinen rekonstruktio. Alkuperäisestä porteista on jäljellä vain joitakin osia.
Kultaisen portin rakennutti mahdollisesti Kiovan Rusin ruhtinaskunnan hallitsija Jaroslav I Viisas vuonna 1037, vaikkakin jotkut tutkijat ovat pitäneet sen rakennustöiden aloittajana hänen isäänsä Vladimir Suurta. Portti oli tuolloin Kiovan kaupunginmuurin pääportti ja se sijaitsi silloisen kaupungin lounaisosassa. Kultaisen portin rakennusmateriaalina käytettiin kiveä ja tiiliä. Porttikäytävä oli 12 metriä korkea ja 7,5 metriä leveä. Portin päällä oli pieni Ilmestyskirkko. Kultaisen portin nimen alkuperää ei tunneta, mutta eri teorioita on useampia. On mahdollista, että portin päällä olleen kirkon katto oli aikanaan kullattu. Se on saatettu nimetä myös Konstantinopolin Kultaisen portin mukaan.
Alkuperäinen Kultainen portti tuhoutui osittain mongolien piirittäessä Kiovan vuonna 1240. Osa portista säilyi kuitenkin pystyssä. Puolalaiset juuri voittanut kasakkahetmani Bohdan H’melnytskyi järjesti voitonparaatin Kiovaan Kultaisen portin kautta vuonna 1648. Vuonna 1750 portin jäänteet peitettiin kuitenkin maalla. Portin jäänteet kaivoi esiin ukrainalainen amatööriarkeologi Kindrat Loh’vykyi vuonna 1832. Nykypäiviin saakka alkuperäisestä portista ovat säilyneet vain osat porttikaaresta, sekä sen kivi- ja tiiliseinistä. Pystyssä oleva nykyinen portti on rekonstruktio 1980-luvulta. Päätös portin uudelleenrakennuttamisesta tehtiin Neuvostoliitossa Kiovan 1500 vuotisen historian juhlimiseksi vuonna 1977. Rakennustyöt alkoivat kesäkuussa 1981 ja ne valmistuivat huhtikuussa 1982. Portin päällä on ollut vuodesta 1983 museo ja nykyisin portti on osa Pyhän Sofian suojelualuetta.
Galleria

Kultainen portti 1800-luvun jälkipuoliskon valokuvassa
Kultainen portti 1900-luvun puolivälin valokuvassa
Alkuperäisen muurin fragmentti
Kevin Corrigan

| Kevin Corrigan |
| --- | --- |
 Kevin Corrigan vuonna 2017.
Henkilötiedot
Syntynyt: 27. maaliskuuta 1969 (ikä 55)  Bronx, New York, Yhdysvallat
Ammatti:  näyttelijä
Puoliso:  Elizabeth Berridge (2001–)
Näyttelijä
Aktiivisena:  1989–
Aiheesta muualla
IMDb 
Elonet
Kevin Fitzgerald Corrigan (s. 27. maaliskuuta 1969) on yhdysvaltalainen näyttelijä. Hän on esiintynyt muun muassa elokuvissa Hei, kamera käy (1995), Puhumalla paras (1996) ja Keikkabussi (1996).
Corriganilla oli rooli myös televisiosarjassa Perhe paketissa (2001–2005). Hän näytteli Mentalist-televisiosarjan seitsemässä jaksossa Bob Kirklandia.
Hän on ollut vuodesta 2001 naimisissa näyttelijä Elizabeth Berridgen kanssa.
Aiheesta muualla

Kevin Corrigan Internet Movie Databasessa. (englanniksi)
Kivikkomaruna

| Kivikkomaruna |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Marunat Artemisia
Laji::  rupestris
Kaksiosainen nimi
 Artemisia rupestris  L. 
Katso myös
   Kivikkomaruna Wikispeciesissä   Kivikkomaruna Commonsissa 
Infobox OKNimi-testi OK: 
Kivikkomaruna (Artemisia rupestris) on asterikasvien (Asteraceae) heimoon, marunoiden (Artemisia) sukuun kuuluva kasvilaji. Sen tunnusmerkkejä ovat lamoava, lähes mattomainen kasvutapa sekä syvään pariliuskaiset lehdet.
Kivikkomaruna on monivuotinen ja matalakasvuinen ruohovartinen kasvi. Sen varret voivat kasvaa noin 40 cm korkeiksi ja varsien tyviltä kasvaa runsaasti lyhyitä, maanmyötäisiä versoja. Lehdet ovat hienokarvaisia, mutta kuitenkin molemmin puolin vihreitä. Muodoltaan lehdet ovat syvään pariliuskaisia ja liuskat ovat neulamaisen kapeita. Kukkia muodostavat varret ovat pystyjä ja harvalehtisiä. Kukinnot ovat noin 0,5 cm leveitä ja nuokkuvia mykeröitä. Kehtosuomujen väri vaihtelee vihreästä ruskehtavaan, mutta varsinaiset kukat ovat keltaisia. Kivikkomaruna kukkii heinäkuusta syyskuulle.
Kivikkomaruna kasvaa kuivilla, kalkkipitoisilla heinämailla, kallioilla sekä alvareilla. Kivikkomarunaa tavataan hajanaisesti Itämeren ympäristössä, lähinnä Ruotsin ja Viron saarilla, pohjoisessa Keski-Aasiassa sekä vielä idempänä Venäjällä.
Aiheesta muualla

Laji.fi: Kivikkomaruna (Artemisia rupestris)
Kivikkopyy

| Kivikkopyy |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Suku::  Punapyyt Alectoris
Laji::  graeca
Kaksiosainen nimi
 Alectoris graeca  (Meisner, 1804) 
Katso myös
   Kivikkopyy Wikispeciesissä   Kivikkopyy Commonsissa 
Infobox OKNimi-testi OKIUCN-testi OK: 
Kivikkopyyn munia.
Kivikkopyy (Alectoris graeca) on aitokanojen heimoon kuuluva lintulaji.
Kivikkopyy kasvaa noin 34 senttimetrin mittaiseksi. Nuoria kivikkopyy-yksilöitä on vaikea erottaa sukulaislajeistaan vuoripyystä ja punapyystä. Helpoiten lajit erottaa äänen perusteella. Aikuisella kivikkopyyllä on selvä valkea kurkkutäplä, jolla on selvät mustat reunat. Niska ja selkä ovat siniharmaat. Vaaleissa kyljissä on ohuita mustia ja punaruskeita juovia.
Kivikkopyyn levinneisyysalue käsittää Alpit sekä Italian ja Balkanin vuoristoiset alueet. Kivikkopyypopulaatiot ovat vähentyneet hieman ja laji luokitellaan silmälläpidettäväksi. Lajin yksilöitä on vielä 80 000–160 000.
Aiheesta muualla

Kivikkopyy Lintukuva-verkkopalvelussa
Kiovan keskuslinja-autoasema

| Kiovan keskuslinja-autoasema> Київський Центральний Автовокзал |
| --- | --- |
 Kiovan keskuslinja-autoasema. Kuva vuodelta 2015, jonka jälkeen linja-autoasema on peruskorjattu (2021), ja aseman ulkonäkökin on muuttunut kuvassa esitetystä.
Osoite:  prospekt Nauky 1/2 (проспект Науки 1/2), UA-03039 Kiova, Ukraina
Koordinaatit:  50.4063°N, 30.5198°E
Valmistumisvuosi:  1961
Suunnittelija:  arkkitehdit Abraham Miletsky, I. N. Miller ja Edward Biel
 kyivpasservis.com.ua(ukrainaksi) 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kiovan keskuslinja-autoasema (ukr. Київський Центральний Автовокзал, Kyjivskyi Tsentralnyi Avtovokzal) on Ukrainan pääkaupungissa Kiovassa toimiva autoasema, joka palvelee sekä kansallista että kansainvälistä liikennettä.
Linja-autoasema rakennettiin vuosien 1957-1961 aikana. Rakennuksen suunnittelivat arkkitehdit Abraham Miletsky, I. N. Miller ja
Edward Biel. Vuonna 2021 valmistui peruskorjaus, jossa rakennuksen ulkonäkökin hieman uudistui.
Keskuslinja-autoasema sijaitsee viitisen kilometriä Kiovan ydinkeskustasta etelään. Linja-autoaseman lähellä, sen lounaispuolella palvelee Kiovan metron Demijivskan metroasema.
Aiheesta muualla

Kuvia tai muita tiedostoja aiheesta Kiovan keskuslinja-autoasema Wikimedia Commonsissa
Central Bus (Coach) Station (Kyiv) (englanniksi) (wikimapia.org)
Kolme kuningasta

Kolme kuningasta tarkoittaa muun muassa seuraavia
Kolmella kuninkaalla viitataan toisinaan Itämaan tietäjiin
Kolme kuningasta, yhdysvaltalainen elokuva vuodelta 1999
Kolme kuningasta, Tšekkoslovakian Saksan vastainen vastarintaliike toisen maailmansodan aikana
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolme kuningasta”, voi hakea sivunnimihaulla, laajalla sivunnimihaulla tai tekstihaulla.
Kim Weber

Kim Christian Weber (21. lokakuuta 1945 Helsinki – 25. kesäkuuta 2022) oli suomalainen kilpapurjehtija.
Esbo Segelföreningiä edustanut Weber sijoittui Finnjolla-veneluokassa kuudenneksi Münchenin kesäolympialaisissa 1972 ja Anzion MM-kilpailuissa samana vuonna. Hän ylsi SM-kilpailuissa mitalisijoille viidesti ja sijoittui vuoden 1969 Pohjoismaiden-mestaruuskilpailuissa pronssille. Toimittajat valitsivat hänet vuosina 1969 ja 1972 Suomen vuoden purjehtijaksi.
Weber toimi Esbo Segelföreningin hallituksessa ja Suomen purjehtijaliitossa. Koulutukseltaan Weber oli diplomi-insinööri, ja hän teki työuransa pääosin IBM:llä. Hänen äitinsä Maj-Len Weber (o.s. Helin) voitti taitoluistelun naisten yksinluistelun Suomen mestaruuden kahdeksan kertaa. Weber kuoli sairastettuaan pitkään 76-vuotiaana 25. kesäkuuta 2022.
Kiekonlyönti

Kiekonlyönti (myös kurranlyönti) on suomalaiseen kansanperinteeseen kuuluva joukkuepeli. Sitä pelattiin usein pyhäiltaisin kahden kyläkunnan kesken maantiellä kylien puolivälissä. Toisinaan pelaamiseen käytettiin myös erityisesti raivattuja kiekkotantereita. Kiekko oli puinen ja sitä lyötiin puisilla kangilla. Peliä pidettiin ratkenneena, kun hävinnyt osapuoli oli ajettu oman kylänsä puolelle. Kiekonlyönti oli suosittua varsinkin Hämeessä. Se tunnetaan muun muassa Aleksis Kiven romaanista Seitsemän veljestä. Lajissa on tuttuja piirteitä monista nykyään suosituista lajeista, kuten baseballista, rugbysta, kriketistä, maahockeysta ja jääkiekosta.
Viimeisen sadan vuoden aikana kurranlyönti on menettänyt asemansa yleisenä kansanhuvina, vaikka se aiemmin kuului jokakesäisiin peleihin. Lajin aiemmasta levinneisyydestä kertoo etenkin se kirjava nimistö, jolla peliä on kutsuttu eri puolilla Suomea: ajokonkari, ajonlyönti, hyrynlyönti, keilin heitto, kiekkeren lyönti, kiekonlyönti, kierikka, konkarin heitto, kyökän heitto, kähkerän lyönti, köhkörön heitto, pikapyörälyönti, pyöränlyönti, rillalyönti ja tiirikan lyöminen sekä ruotsinkieliset nimet, kuten slå trilla, rulla trilla ja kasta trissa.
Jyväskylässä perustettiin 1990-luvun alussa kiekonlyönnin ainoa erikoisseura, Suomen Kurranlyöjät. 2020-luvun alussa lajia on elvytetty uudelleen Helsingissä.
Kiekonlyönti sekoitetaan toisinaan kyykkään, joka on vuosisatojen takaa periytyvä karjalainen ulkopeli.
Aiheesta muualla

SATU APO: SEITSEMÄN VELJEKSEN ETNOGRAFISESTA LUENNASTA : Humoristinen, draamallinen ja romanttinen paisuttelu
Elonet: Kansanomaista urheilua Ruovedellä (1940)
Aleksis Kiven Seura: Kurranlyönti
Rauhatäti

Rauhatäti (oikealta nimeltään Hanna Yli-Tepsa, s. 1977 Sodankylä) on suomalainen rap-artisti. Rauhatädin esikoisalbumi Labyrintti julkaistiin keväällä 2014. Sen on tuottanut Tes La Rok.
Henkilöhistoria

Rauhatäti on kotoisin Sodankylästä. Hän aloitti pianonsoiton Lapin musiikkiopistossa 5-vuotiaana, ja muutti 16-vuotiaana Sodankylästä Tampereelle opiskelemaan Tampereen ilmaisutaidon lukioon. 20-vuotiaana hän aloitti tanssin opiskelun Turussa.  Nykyään Rauhatäti asuu Helsingissä. Rauhatädillä on kaksi lasta ja hän on eronnut lastensa isästä.
Rauhatäti on räpännyt vuodesta 2007 käyttäen Lapin murretta.  Hän on vieraillut useasti muiden artistien julkaisuilla ja livekokoonpanoissa. Ensialbumin piti olla alun perin valmis jo 2011, mutta tuottajan kiireiden takia jouduttiin tuottajaa vaihtamaan kappaleiden ollessa jo lähes valmiit. Tässä vaiheessa Rauhatäti halusi aloittaa uudestaan puhtaalta pohjalta ja kehittää kappaleita elektronisempaan suuntaan. Albumi julkaistiin 2014.
Diskografia > Studioalbumit

Labyrintti (2014)
Palasia (2019)
The Black Albumen (Glyn Bushin kanssa, 2022)
Diskografia > Singlet

Aurinkolahti feat Pijall (2013)
Tänne jäätiin feat Mira Luoti (2015, digitaalijulkaisu)
Tytöt ei osaa räppää, piste! feat MC Pyhä Lehmä, Mercedes Bentso (2015)
Lasitalossa feat. Puppa J (2019)
Labyrintti II (2019)
Diskografia > Videot

Kun mies ei anna dub (2012)
Aurinkolahti (2013)
Tää päivä (2014)
Tytöt ei osaa räppää, piste! (2015)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Posteljoona & ystävät | "Rakkauden kesä" | Miehen malli |  | 2008 |
| Jontti & Jodarok | "Räpit Vuoteen X" | Uuden ajan avaruususkonto |  | 2009 |
| Jätkäjätkät | "Kommareita" | Ykstoist ykstoist |  | 2010 |
| Steen1 | "Valepuvussa" | Jedin paluu |  | 2011 |
| Lossi Turunen | "Ne tarvii" | Mielimatkailuu |  | 2011 |
| Kuhnafar-I | "Kun mies ei anna dub" | Dubland | Heidi | 2012 |
| GBR | "Hengitä" | Parasta buddhaa 2 | Matinpoika, Juno, eL, Heinis | 2012 |
| GBR | "Mäkelänkadun Enkeli" | Parasta buddhaa 2 | Matinpoika, Juno | 2012 |
| Nopsajalka | "Nitisee & natisee" | Sun |  | 2014 |
Aiheesta muualla

Räppilapsuus: Rauhatäti (Bassomedia/Youtube)
Rauhatädin Facebook-sivut
Konsta Launonen

Konsta Launonen (s. 18. lokakuuta 2002) on suomalainen pesäpalloilija. Launonen edustaa Superpesiksessä pelaavaa kasvattajaseuraansa Pattijoen Urheilijoita. Hän pelaa sisäpelissä etenijänä tai vaihtajana ja ulkopelissä etukentällä. Launonen on pelannut 21 Superpesiksen runkosarjan ottelua. Näissä otteluissa hän on tuonut 11 juoksua ja kerännyt 55 kärkilyöntipistettä. Launonen on pelannut yhden Superpesiksen ylempien pudotuspelien ottelun. Tässä ottelussa hän on kerännyt kolme kärkilyöntipistettä. Tilastot päivitetty 18. toukokuuta 2024.
Reverend Bizarre

| Reverend Bizarre |
| --- | --- |

Tiedot
Toiminnassa:  1995–2007
Tyylilaji:  doom metal
Kotipaikka:  Lohja, Suomi Turku, Suomi
Laulukieli:  englanti
Jäsenet:  Albert Witchfinder, laulu, basso   Peter Vicar, kitara   Earl of Void, rummut, kitara  
Entiset jäsenet:  Juippi, rummut  
Levy-yhtiö:  Spinefarm Records
Infobox OKNimi-testi OK: 
Reverend Bizarre oli  Lohjalla vuonna 1995 perustettu doom metal -yhtye.
Historia

Reverend Bizarren debyytti In the Rectory of the Bizarre Reverend oli ensimmäinen Suomessa julkaistu täyspitkä doom metal -levy, ainakin mikäli Thergothonin, Unholyn ja Skepticismin 90-luvun alkupuolelle painottuvaa hyvin avantgardistista tuotantoa ei lasketa doom metalliksi. Black Sabbathin, Saint Vitusin, Pentagramin ja Candlemassin viitoittamaa tietä kulkeva yhtye oli tunnettu tinkimättömästä genreuskollisuudestaan, mutta myös tavastaan hämmentää ja johtaa kuulijoitaan harhaan. Yhtyeen "helposti lähestyttävältä" toiselta albumilta II: Crush the Insects julkaistu single Slave of Satan nousi ilmestyessään Suomen singlelistan kakkoseksi. Yhtyeen listamenestystä ja siitä seurannutta radiosoittoa pidettiin poikkeuksellisena erityisesti siksi, että singlellä oli mittaa peräti 21 minuuttia. Reverend Bizarre esitti viimeisen livekeikkansa Turussa joulukuussa 2006 ja lopetti toimintansa kokonaan julkaistuaan sitä ennen vielä yhden täyspitkän albumin 8. elokuuta 2007. Reverend Bizarren 30. toukokuuta 2007 julkaistu 16-minuuttinen single Teutonic Witch nousi ilmestyessään suoraan Suomen singlelistan ykköseksi. Albumi III: So Long Suckers nousi ilmestyttyään Suomen albumilistan kuudenneksi.
Albert Witchfinderin alkuperäisen suunnitelman mukaan Reverend Bizarre olisi lopettanut toimintansa vuonna 2009 julkaistuaan viisi albumia, mutta yhtye ilmoitti vuonna 2006 lopettavansa toimintansa ja julkaisevansa vielä yhden albumin, vuonna 2007 ilmestyneen III: So Long Suckersin. Peter Vicar jatkoi eteenpäin yhtyeensä Lord Vicarin voimin.
Kokoonpano > Nykyiset jäsenet

Albert Witchfinder (Sami Hynninen) - basso, laulu
Peter Vicar (Kimi Kärki)  - kitara
Earl of Void (Jara Pohjonen) - rummut, kitara, kosketinsoittimet
Kokoonpano > Entiset jäsenet

Juippi (Juha-Petteri Lundqvist) – rummut
Diskografia > Albumit

In the Rectory of the Bizarre Reverend (2002)
II: Crush the Insects (2005)
III: So Long Suckers (2007)
Diskografia > EP:t

Harbinger of Metal (2003)
Return to the Rectory -bonuslevy remasteroidun In the Rectory of the Bizarre Reverend-uusintajulkaisun kylkiäisenä (2004)
Thulsa Doom (2006)
Dark World / Deceiver (2008)
The Goddess of Doom (2008)
Diskografia > Splitit

Reverend Bizarre / Ritual Steel (2003)
Reverend Bizarre / Orodruin (2004)
Minotauri / Reverend Bizarre (2004)
Mannhai / Reverend Bizarre (2006)
Reverend Bizarre / Kuolema (2008)
Reverend Bizarre / Rättö ja Lehtisalo (2008)
Electric Wizard / Reverend Bizarre (2008)
Reverend Bizarre / Mr Velcro Fastener (2008)
Diskografia > Singlet

You Shall Suffer! (2003)
Slave of Satan (2005)
Teutonic Witch (2007)
Diskografia > Muut

Practice Sessions -treeninauha (1996)
Slice of Doom -demo (1999)
Slice of Doom 1999-2002 -kokoelma (2004)
Death is Glory....Now! -kokoelma (2009)
Magick with Tears -kokoelma (2009)
Slice of Doom boxisetti (2022)
Aiheesta muualla

Foorumi (Arkistoitu – Internet Archive)
MySpace
Reverend Bizarre Meteli.netissä
Konsta Laakso

Konsta Laakso (s. 1990) on suomalainen näyttelijä. Hän on opiskellut näyttelijäntyötä Tampereen yliopiston Teatterityön tutkinto-ohjelmassa (Näty).  Hän on näytellyt muun muassa Utran Uudessa Teatterissa sekä Tampereen Työväen Teatterissa. Laakso näyttelee miespääosaa Markku Pölösen draamaelokuvassa Oma maa, joka sai ensi-iltansa lokakuussa 2018. Samoin hän näyttelee miespääosaa syyskuussa 2023 ensi-iltaan tulleessa elokuvassa Lapua 1976. Laakso näytteli myös vuoden 2020 Lidlin joulumainoksessa prinssiä.
Kiva kun on mukavaa

| Kiva kun on mukavaa Himanes |
| --- | --- | --- |

EP-levyn tiedot
 Äänitetty : joulukuu 1992 Welmu-studio, Vaasa
 Julkaistu: 1993
 Formaatti: CD
 Tyylilaji: punk rock
 Kesto: 18.16
 Levy-yhtiö: Kråklund
Himanesin muut julkaisut
|   | Kiva kun on mukavaa 1993 | Mykkäkoulun päättäjäiset (EP) 2005 |
Kiva kun on mukavaa on punk rock -yhtye Himanesin mini-CD. Se julkaistiin vuonna 1993 levymerkillä Kråklund Records.
Kappaleet

Kellarista studioon – 1.58
Mä meen vaihtoon – 1.51
Sähkis – 1.24
Vankilaan – 1.49
Viihdettä – 1.48
Kesä, All I Want – 2.16
Sua rakastan – 3.05
Maatalouslomittaja – 1.54
Ei enää koskaan – 2.11
Kokoonpano

Aki Himanen – laulu, kitara
Riku Himanen – kitara, taustalaulu
Ville Manninen – basso
Saku Niilo-Rämä – rummut, taustalaulu
+
Nappi Aaltonen – äänittäjä
Konsta Mervelä

| Henkilötiedot |
| --- | --- | --- | --- |
Koko nimi: Konsta Olavi Mervelä
Syntymäaika: 24. maaliskuuta 2004
Syntymäpaikka: Toijala, Suomi
Pelipaikka: keskikenttä
Pituus: 181 cm
Seura
Seura: Ilves-Kissat (lainalla)
Pelinumero: 20
Junioriseurat
2008–2011: TP-49
2012–2015: VaNL
2016–2023: Haka
Seurat
| Vuodet | Seura | O | (M) |
| 2022– | Haka | 1 | (0) |
| 2023 | Ilves-Kissat (laina) | 10 | (0) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2023.
Konsta Olavi Mervelä (s. 24. maaliskuuta 2004) on suomalainen jalkapalloilija joka edustaa Kakkosen Tampere-Viipurin Ilves-Kissoja lainalla Veikkausliigan FC Hakasta.
Keskilammi (Hattula)

| Keskilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  60°52′50″N, 24°08′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Vaimaroiseen 
Järvinumero:  35.884.1.005
Mittaustietoja
Pinnankorkeus:  122,7 m  
Rantaviiva:  1,288 km  
Pinta-ala:  8,19 ha  
Saaria:  1 
 fiKeskilammi 
Keskilammi  tai myös Keskilampi  on Kanta-Hämeessä Hattulassa Myllykylän lähellä sijaitseva lampi.
Maantietoa

Lammen pinta-ala on 8,2 hehtaaria ja se on 450 metriä pitkä ja 300 metriä leveä. Järvessä on yksi saari itärannan tuntumassa. Sen rantaviivan pituus on 1,3 kilometriä ja rannat ovat pääasiassa soistunutta metsämaata. Rantaan on rakennettu kolme vapaa-ajan asuntoa, joille tulee tiet suoraan valtatieltä 10 tai Viialan kylän kautta.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, jonka Renkajoen keskiosan alueeseen se kuuluu. Siihen laskee muutama kuivatusoja ympäröivästä metsästä sekä Takalammin ja Kakarilammin yhteinen laskuoja. Lammen oma laskuoja on 200 metriä pitkä ja se laskee Vaimaroisen länsirantaan. Sen vedenpinnan korkeus on 122,7 metriä mpy. eli pudotusta tulee pari metriä.
Keskilaakso

| Keskilaakso |
| --- | --- |

Lehtityyppi:  Sanomalehti
Julkaisija:  Kaakon Viestintä oy
Levikki:  4 967 (LT 2012)
Perustettu:  1931 (Kymen Keskilaakso)
Päätoimittaja:  Stiina Kokkonen
Kotikunta:  Kouvola
Kotimaa:   Suomi
Ilmestymistiheys:  Torstai
Kieli:  Suomi
Aiheesta muualla
www.keskilaakso.fi
Keskilaakso on Kouvolassa kerran viikossa ilmestyvä paikallislehti. Keskilaakso on eteläisen Kouvolan alueensa paikallislehti. Lehteä julkaisee Kaakon Viestintä oy. Keskilaakson painaa Lehtisepät oy Kouvolan paino. Lehden päätoimittaja on Stiina Kokkonen.